CELEX: 32007R0903
Language: mt
Date: 2007-07-27 00:00:00
Title: Regolament tal-Kummissjoni (KE) Nru 903/2007 tas- 27 ta’ Lulju 2007 dwar il-klassifikazzjoni ta’ ċerta merkanzija fin-Nomenklatura Magħquda

28.7.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 196/35
               
            REGOLAMENT TAL-KUMMISSJONI (KE) Nru 903/2007
      tas-27 ta’ Lulju 2007
      dwar il-klassifikazzjoni ta’ ċerta merkanzija fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u b’mod partikolari Artiklu 9(1)(a) tiegħu,
      Billi:
      
                  (1)
               
               
                  Biex tkun garantita l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jikkonċernaw il-klassifikazzjoni tal-merkanzija li tissemma fl-Anness ma’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 iddefinixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli jgħoddu ukoll għal kull nomenklatura oħra li hija kompletament jew parzjalment ibbażata fuqha jew li żżid magħha xi subdivizjoni oħra u li hija mwaqqfa fuq proviżjonijiet speċifiċi tal-Komunita’, bil-ħsieb li jkunu applikati tariffa u miżuri oħra relatata mal-kummerċ fil-merkanzija.
               
            
                  (3)
               
               
                  Konformi ma’ dawk ir-regoli ġenerali, il-merkanzija deskritta fil-kolonna 1 ta’ l-iskeda mniżżla fl-Anness għandha tkun ikklassifikata fil-kodiċi NM indikata fil-kolonna 2, minħabba r-raġunijiet imniżżla fil-kolonna 3 ta’ dik l-iskeda.
               
            
                  (4)
               
               
                  Huwa xieraq li ssir kundizzjoni li informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri dwar il-klassifikazzjoni tal-merkanzija fin-Nomenklatura Magħquda iżda li ma taqbilx ma’ dan ir-Regolament tista’, għal perijodu ta’ tliet xhur, tkompli tkun invokata mid-detentur, taħt Artiklu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi tad-dwana tal-Komunità (2).
               
            
                  (5)
               
               
                  Il-Kumitat tal-Kodiċi tad-dwana ma ppubblikax opinjoni fil-limitu ta’ żmien stabbilit mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-merkanzija deskritta fil-kolonna nru 1 ta’ l-iskeda mniżżla fl-Anness tkun ikklassifikata fin-Nomenklatura Magħquda fil-kodiċi tan-NM indikat fil-kolonna nru 2 ta’ dik l-iskeda.
      Artikolu 2
      Informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri, li mhijiex skond dan ir-Regolament, tista’ tkompli tkun invokata għal perijodu ta’ tliet xhur skond l-Artiklu 12(6) tar-Regolament (KEE) Nru 2913/92.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmula fi Brussell, 27 ta’ Lulju 2007.
         
            
               Għall-Kummissjoni
            
            Franco FRATTINI
            
               Viċi President
            
         
      
      
         (1)  ĠU L 256, 7.9.1987, p. 1. Ir-Regolament kif emendat mir-Regolament (KE) Nru 733/2007 (ĠU L 169, 29.6.2007, p. 1).
      
         (2)  ĠU L 302, 19.10.1992, p. 1. Ir-Regolament kif finalment emendat bir-Regolament (KE) Nru. 1791/2006 (ĠU L 363, ta’ l-20.12.2006, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Folji ċatti b’daqs ta’ 32mm b’21mm, bl-ingredjenti li ġejjin (% skond il-piż):
                     
                        
                                       sodju alġiniku
                                    
                                    
                                       24-32
                                    
                                 
                                       maltodextrin
                                    
                                    
                                       20-28
                                    
                                 
                                       togħmiet
                                    
                                    
                                       5-15
                                    
                                 
                                       ilma
                                    
                                    
                                       5-15
                                    
                                 
                                       
                                          carrageenan
                                       
                                    
                                    
                                       5-15
                                    
                                 
                                       ċelluloża mikrokristallina
                                    
                                    
                                       4-10
                                    
                                 
                                       gliċerina
                                    
                                    
                                       4-10
                                    
                                 
                     Leċitina, aspartame, sakkarina tas-sodju, acesulfame K, neohesperidine DC, kulur E 102 , kulur E133.
                     Il-prodott huwa mqiegħed fis-suq bħala “strixxi li jiffriskaw in-nifs”’ li jinħallu fuq l-ilsien.
                  
                  
                     2106 90 98 
                  
                  
                     Il-klassifikazzjoni hija determinata bir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċi NM 2106 , 2106 90  u 2106 90 98 .
                     Il-prodott ma jistax ikun ikklassifikat f’titlu 3306  bħala preparazzjoni għall-iġjene orali għax ma fih l-ebda ingredjent speċifiku li jgħin biex il-ħalq jinżamm nadif.
                     Il-prodott għandu jkun ikklassifikat bħala preparazzjoni ta’ l-ikel biex ikun ikkunsmat mill-bnedmin fl-ambitu tat-tifsira ta’ titlu 2106  għax fih sustanzi b’valur nutrittiv (In-Noti ta’ Spjega tas-Sistema Armonizzata ta’ titlu 2106 , l-ewwel paragrafu, A, u t-tieni paragrafu, B, 9).